[βασιλευοντων κλεοπ]ατρας θεας [φ]ιλοπατο[ρος και 0]τολεμαιου του και καισαρος θεου φιλοπατορος φιλο[μητορος ετους αρτ]εμισιου φαμενωθ εδοξε τοις απο διοσπολεως της [μ]εγαλης ιερευσι του [μεγιστου θεου αμο]νρασωνθηρ και τοις πρεσβυτεροις και τοις αλλοις πασι επειδη καλλιμαχος ο συγγενης [και στρατηγος και επ]ι των προσοδων του περιθηβας και [γ]υμνασιαρχος και ιπ[παρ]χης και προτερον παρα[λαβων υπ επισφαλων] και ποικιλων περιστασεων κατεφθαρμενην την πολιν εθαλψε κηδεμονικως ανεπιβαρητο[ν] [διατηρησας αυτην εν] τηι πασηι ειρηνηι τα τε των μεγιστων και πατρωιων θεων ιερα ευσεβως εξυπηρετησε και τους βιους [των εν αυτοις εσωσε] και καθολου παντας δαπανησαμενος ανα δαπα[ν]ας τους απαντας εποιησε νεα[νι]ζειν τε και [εις την αρχαιαν ευ]δαιμονιαν παντα ηγαγεν αληθειαν μεν και δικαιοσυνην [ι]σχ[υρ]ας [ποιησας] και δη και χρηστοτητα [παρασχων φιλανθρωπι]αι δε και τοις κατ ευεργεσιαν υπε[ρ]βαλου[σ]ι[ν] αει π[αραγενο]μενος [ε]τι δε και ν[υ]ν -------- [επιγιγνομενης της] σκληρας σιτοδειας εκ της γενομενης ανιστορητου αποριας και σχεδο[ν] την πολιν τρ[ι]βουσης [αναγκης επι]δους μεγαλοψυχως εαυ[τ]ον αυτοκλητο[ς] επι τηι εκαστου των εντοπιων σωτηριαι εσεφερε πονησας [ωσπερ πατηρ υπερ] οικειας πατριδος και τεκνων γνησιων συν τηι των θεων ευμενειαι ανενλιπεις μεν διηνε[κ]ως [σιτιων σχεδ]ον παντας παντων ε[τ]ηρησεν ανεπαισθητους δε της περιστασεως εξ ης παρεσχεν ευθηνιας [διεφυλαξε] συσχουσης δε την ουσαν σιτοδειαν και εν τωι ενεστωτι ετει σκληροτερας και [ατε]λευ[τ]ηου σιτο[δ]ειας [παραμεν]ουσης μιαι μιας αβ[ρ]ο[χ]ιας και πολυ μαλλον ως ουδεπωποτε του δεινου καθ ολην επιταθεντος [την χωραν π]αντελως δε της πολεως κρινομενης και ουθενος ουδεμιαν ιδια[ν ετι] προς το ζη[ν τε]τραφοτο[ς] [ελπιδα π]αντων δε δια την αποριαν λελιποψυ[χ]ηκοτων και συνεγγυς εκαστου παραιτου[μ]ε[ν]ου πα[ντα ουδενος δε συλλα]μβανοντος επικαλεσαμενος τον και τοτε συμπαρασταντα αυτωι μεγιστον θεον [αμονρασωνθ]ηρ και ευγενως μονος υποστας το βαρος παλιν ωσπερ λαμπρος αστηρ και δαιμων αγαθος [τοις απασι]ν επελαμψε τον γαρ εαυτου βιον ολοσχερως ανεθετο τοις χρησθαι βουλομενοις επιφ[αν]νεστα[τα δε] [καλως εβοηθησεν] τοις κατοικουσι τον περιθηβας και διαθρε[ψ]ας και σωσας παντας συν γυναιξι και τεκνοις καθαπερ ε[κ] [ζαλης και αντι]παλων χειμωνων εις ευδινους λιμενας ηγαγεν το δε παντων πρωτον και μεγιστον της [ευσεβειας εχω]ν επιμελειας των εις το θειον αναπεμπομενων παντων ως ενι κρατιστα ευσεβως και αγ[ρ]υπνως [υπερ των ιερων εφ]ροντισεν ωστε αφ οτου ο πατηρ του πατρος αυτου καλλιμαχου του συγγενους και επιστρατηγου [ανενεωσατο αυτας ποι]ηθηναι τας των κυριων θεων κωμασιας και πανηγυρεις ευ μαλα οσιως και [κ]α[λ]ως ωσπε[ρ] επι των [αρχαιων χρονων α]γαθηι τυχηι προσαγορευεσθαι μεν αυτον σωτηρα της πολεως η εστιν αρχειον ο στα[μιο]ν [αναθειναι δε αυτου εν] τηι γενεσιωι ημεραι εν επισημοις τοποις του ιερου του μεγιστου θεου αμονρασωνθηρ [τρεις εικονας αυτου μιαν] μεν τους ιερεις εκ σκληρου λιθου δυο δε τημ πολιν ην μεν χαλκην ην δε [ο]μοιως σκληρολιθον [αγειν δε κατ ενιαυτον ε]πωνυμον την αυτην ημεραν και θυειν τοις κυριοις θεοις και στεφανη[φ]ορειν και ευωχεισθαι [καθαπερ νομιμον εστιν] το δε ψηφισμα αναγραψαι εις στηλην λιθινην τοις τε ελληνικοις και εγχωριοις γραμμασι [και αναθειναι αυτην επι] της κρηπιδος του αυτου ιερου ως και δημοσιαι τετευχεν αυτος της παρα του μεγιστου θεου [αμονρασωνθηρ ευμενειας ο]πως εις τον αιωνα αιειμνηστοι αυτωι ωσιν αι ευεργεσιαι.
Eg. — Thebai--Diosp. Mg. (Luxor) [E.] — Karnak, Amun Ra — 42 BC — Prose 46; SB 5.8334 — IGRR 1.1208 (part) — SEG 18.705, 24.1217
 42 BC 